Rajdatta Dry Cleaners | Dry Cleaners | Bavdhan in Kothrud, Pune
Rajdatta Dry Cleaners | Dry Cleaners | Bavdhan
Rajdatta Dry Cleaners, Dry Cleaners, Bavdhan
Shop L 3, NDA Road , Runwal Platiunm Ram Nagar Colony, Bavdhan, Pune - 411021 In Die Begin: 42
Die broers van JôWsef in Egipte.
GEN 42:1 : TOE Jakob merk dat daar koring in Egipte was, het Jakob aan sy seuns gesê: Wat kyk julle so na mekaar?
GEN 42:2 : En hy sê: Kyk, ek het gehoor dat daar koring in Egipte is; trek daarheen af, en koop vir ons daar koring, dat ons kan lewe en nie sterwe nie.
GEN 42:3 : Daarop het tien van JôWsef se broers afgetrek om koring uit Egipte te koop.
GEN 42:4 : Maar Benjamin, die broer van JôWsef, het Jakob nie saam met sy broers gestuur nie; want hy het gedink: Altemit kan 'n teëspoed hom oorkom.
GEN 42:5 : So het die seuns van JisraEl dan gekom om koring te koop onder diegene wat daar aangekom het; want daar was hongersnood in die Aarde van Kanaän.
GEN 42:6 : En JôWsef was die maghebber oor die Aarde, hy wat aan al die volke van die Aarde koring verkoop het; daarom het die broers van JôWsef gekom en hulle voor hom met die aangesig na die Aarde gebuig.
GEN 42:7 : Sodra JôWsef sy broers sien, het hy hulle herken maar hom vreemd teenoor hulle gehou en hulle hard aangespreek en vir hulle gesê: Waar kom julle vandaan? En hulle antwoord: Uit die Aarde van Kanaän om voedsel te koop.
GEN 42:8 : En JôWsef het sy broers herken, maar hulle het hom nie herken nie.
GEN 42:9 : Toe dink JôWsef aan die drome wat hy aangaande hulle gedroom het; en hy sê vir hulle: Julle is spioene, julle het gekom om te kyk waar die Aarde oop is.
GEN 42:10 : Maar hulle het hom geantwoord: Nee, my meester, maar u dienaars het gekom om voedsel te koop.
GEN 42:11 : Ons is almal seuns van een man, ons is eerlik; u dienaars is geen spioene nie.
GEN 42:12 : Toe sê hy vir hulle: Nee, maar julle het gekom om te kyk waar die Aarde oop is.
GEN 42:13 : En hulle antwoord: U dienaars is twaalf in getal, ons is broers, seuns van een man in die Aarde van Kanaän; en kyk, die jongste is nou by ons vader, maar die een is daar nie meer nie.
GEN 42:14 : Toe sê JôWsef vir hulle: Dit is wat ek julle gesê het: Julle is spioene!
GEN 42:15 : Hieraan sal julle getoets word: so waar as Farao leef, julle sal hiervandaan nie trek tensy dat julle jongste broer hierheen kom nie.
GEN 42:16 : Stuur een van julle, dat hy julle broer gaan haal, maar julle moet in die gevangenis bly. So sal dan julle woorde getoets word, of die waarheid by julle is of nie. So waar as Farao leef, julle is spioene!
GEN 42:17 : Daarop het hy hulle saam drie dae lank in bewaring laat hou.
GEN 42:18 : En op die derde dag sê JôWsef vir hulle: Doen dit, dan sal julle lewe; ek Vrees die Elohim!
GEN 42:19 : As julle eerlik is, laat een van julle broers gevange bly in die huis waar julle in bewaring is; maar gaan júlle, bring die koring vir die honger van julle huisgesinne weg,
GEN 42:20 : en bring julle jongste broer na my toe - dan sal julle woorde waar gemaak word, en julle sal nie sterwe nie. En hulle het so gedoen.
GEN 42:21 : Toe sê hulle vir mekaar: Voorwaar, ons boet nou vanweë ons broer, omdat ons die benoudheid van sy siel gesien het toe hy ons gesmeek het en ons nie geluister het nie - daarom kom hierdie benoudheid oor ons.
GEN 42:22 : Daarop antwoord Ruben hulle: Het ek nie vir julle gesê nie: Oortree nie teen die seun nie? Maar julle het nie geluister nie. Kyk, so word dan ook sy bloed geëis.
GEN 42:23 : En hulle het nie geweet dat JôWsef dit verstaan nie, want daar was 'n tolk tussen hulle.
GEN 42:24 : Toe draai hy hom van hulle af weg en ween. Daarna het hy na hulle teruggegaan en met hulle gespreek; en hy het Símeon onder hulle uitgeneem en hom voor hulle oë gebind.
GEN 42:25 : Daarop gee JôWsef bevel om hulle sakke vol koring te maak en elkeen se silwer weer in sy sak te sit en om aan hulle padkos vir die reis saam te gee. En so is aan hulle gedoen.
GEN 42:26 : En hulle het die koring op hulle esels gelaai en daar weggetrek.
GEN 42:27 : En toe die een sy sak oopmaak om sy esel in die herberg voer te gee, sien hy sy silwer; en kyk, dit was somaar bo in sy sak!
GEN 42:28 : En hy sê vir sy broers: My silwer is teruggegee; hier lê dit dan ook in my sak! Toe het hulle hart hul begewe, en hulle draai verskrik na mekaar toe en sê: Wat het Elohim ons nou aangedoen?
GEN 42:29 : En hulle het by hul vader Jakob in die Aarde van Kanaän gekom en hom alles vertel wat hulle wedervaar het en gesê:
GEN 42:30 : Die man, die meester van die Aarde, het ons hard aangespreek en ons vir spioene van die Aarde gehou.
GEN 42:31 : Maar ons het aan hom gesê: Ons is eerlik en dat ons geen spioene is nie.
GEN 42:32 : Ons is twaalf broers, seuns van ons vader; die een is daar nie meer nie, en die jongste is nou by ons vader in die Aarde van Kanaän.
GEN 42:33 : Daarop het die man, die meester van die Aarde, aan ons gesê: Hieraan sal ek weet dat julle eerlik is - laat een van julle broers by my bly; en neem vir die honger van julle huisgesinne en trek weg,
GEN 42:34 : en bring julle jongste broer na my toe; dan sal ek weet dat julle geen spioene is nie. As julle eerlik is, sal ek julle broer aan julle teruggee, en julle mag in die Aarde rondtrek.
GEN 42:35 : En toe hulle hul sakke leegmaak, was elkeen se sakkie silwer daar in sy sak! En toe hulle hul sakkie silwer sien, hulle en hul vader, was hulle bevrees.
GEN 42:36 : Daarop sê Jakob, hulle vader, vir hulle: Julle beroof my van kinders. JôWsef is weg! En Símeon is weg! En Benjamin wil julle wegneem! Alles is teen my!
GEN 42:37 : Toe spreek Ruben sy vader aan en sê: U kan my twee seuns doodmaak as ek hom nie na u terugbring nie. Vertrou hom aan my toe, en ék sal hom na u terugbring.
GEN 42:38 : Maar hy sê: My seun sal nie saam met julle aftrek nie, want sy broer is dood, en hy het alleen oorgebly; en as leed hom oorkom op die pad wat julle sal gaan, dan sal julle my grys hare met kommer in die Doderyk/Sheol laat afdaal.